Sara Björk Gunnarsdóttir, landsliðsfyrirliði í fótbolta og Íþróttamaður ársins, er á lista yfir bestu fótboltakonur heims í árlegu vali tímaritsins FourFourTwo. Fyrrum liðsfélagi hennar trónir á toppnum.
FourFourTwo hefur þann háttinn á að leita til fótboltablaðamanna um víða veröld og velur hver og einn þeirra fimm leikmenn á lista sinn. Úr því verður til listi yfir þær tuttugu bestu. Sara Björk er í sextánda sæti ásamt hinni írsku Denise O'Sullivan. Í umsögn dómnefndar segir að geta Söru Bjarkar til að finna svæði á miðjunni sé einstök og að hún sé klassaleikmaður. Efst á listanum er Pernille Harder frá Danmörku, sem lék á síðustu leiktíð með Söru Björk hjá Wolfsburg í Þýskalandi. Hún varð í sumar dýrasti leikmaður sögunnar þegar Chelsea keypti hana frá þýska liðinu.
Manchester United komst í gærkvöldi áfram í fjórðungsúrslit ensku bikarkeppninnar í fótbolta eftir 1-0 sigur á West Ham í framlengdum leik. Scott McTominay skoraði eina mark leiksins. B-deildarlið Bournemouth komst líka áfram í gærkvöldi eftir sigur á Jóhanni Berg Guðmundssyni og félögum í Burnley, 2-0. Jóhann Berg var í byrjunarliði Burnley en fór af velli stundarfjórðungi fyrir leikslok.
Keppni hefst í kvöld í bikarkeppni HSÍ í handbolta. Einn leikur er á döfinni í fyrstu umferð og er það enginn smáleikur. Akureyrarliðin Þór og KA mætast í Höllinni á Akureyri og verður leikurinn sýndur beint á RÚV 2 klukkan 19:30. Mikill rígur er á milli þessara grannliða eins og þjálfarar liðanna, Þorvaldur Þorvaldsson hjá Þór og Jónatan Magnússon hjá KA gera sér vel grein fyrir, enda eru báðir fyrrum fyrirliðar Þórs og KA og þekkja svona leiki af eigin raun.
Sagði Þorvaldur Þorvaldsson, þjálfari Þórs, áður heyrðum við í Jónatan Magnússyni, þjálfara KA.
Keppni hefst líka í dag á heimsmeistaramótinu í skíðaskotfimi í Slóvakíu. Fyrsta grein mótsins er keppni í blandaðri boðgöngu klukkan tvö í dag. RÚV sýnir beint frá mótinu og hefst útsending dagsins klukkan 13:55.
Sara Björk Gunnarsdóttir er á meðal tuttugu bestu fótboltakvenna heims að mati hins virta fótboltatímarits FourFourTwo. .